Document ID: 31995R3087

ΚΑΝΟΝΙΣΜΟΣ (ΕΚ) αριθ. 3087/95 ΤΟΥ ΣΥΜΒΟΥΛΙΟΥ
της 21ης Δεκεμβρίου 1995
για την τροποποίηση του κανονισμού (ΕΚ) αριθ. 3372/94 για την κατανομή, για το 1996, των ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα της Λιθουανίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι, σύμφωνα με το άρθρο 96 της πράξης προσχώρησης του 1994, τις αλιευτικές συμφωνίες που συνήψε η Δημοκρατία της Φινλανδίας με τρίτες χώρες τις διαχειρίζεται η Κοινότητα 7
ότι, σύμφωνα με τη διαδικασία που προβλέπεται στην αλιευτική συμφωνία μεταξύ της Δημοκρατίας της Φινλανδίας και της Δημοκρατίας της Λιθουανίας, της 7ης Ιουνίου 1993, η Κοινότητα, εξ ονόματος της Φινλανδίας, και η Λιθουανία προέβησαν σε διαπραγματεύσεις σχετικά με τα αμοιβαία αλιευτικά δικαιώματα 1995 7
ότι ο κανονισμός (ΕΚ) αριθ. 3372/94 (2) κατανέμει για το 1995, ποσοστώσεις αλιείας μεταξύ κρατών μελών για σκάφη που αλιεύουν στα ύδατα της Λιθουανίας 7
ότι οι διαβουλεύσεις με τη Λιθουανία κατέληξαν στο να χορηγηθεί από τη Λιθουανία στην Κοινότητα, η οποία ενεργεί εξ ονόματος της Φινλανδίας, ποσόστωση αλιευμάτων 130 τόνων γάδου στην αποκλειστική οικονομική ζώνη της Λιθουανίας 7
ότι οι αλιευτικές δραστηριότητες υπό τον παρόντα κανονισμό υπόκεινται στα μέτρα ελέγχου που προβλέπονται από τον κανονισμό (ΕΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση ενός συστήματος ελέγχου που εφαρμόζεται στην κοινή αλιευτική πολιτική (3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 3372/94 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1995.

Labels: 8
18
6